Aandele-mening: MultiChoice | Netwerk24
Deur Moxima Gama 30 April 2020 05:02
MultiChoice besit en bedryf DStv. Foto: MultiChoice
MultiChoice se aandeelprys het sedert die begin van die jaar met meer as 22% teruggesak. Die maatskappy het 'n lisensie om Showmax, die 'op aanvraag'-televisiemaatskappy, aan intekenare in Suid-Afrika te verkoop.
Showmax het onlangs genoem dat die inperking 'n groot uitwerking op kykers gehad het en dat die aantal aktiewe gebruikers met 50% toegeneem het.
MultiChoice se aandeelprys weifel tans op die weerstandstendenslyn van sy beertendens en as hy deur dié lyn breek, behoort hy meer belang van kopers te lok. MultiChoice is steeds 'n goeie belegging noudat hy teen sy aanvanklike noteringsprys verhandel. Omdat die meeste van MultiChoice se langtermyninhoudkontrakte in dollars betaal word, kan valutabewegings sy verdienste raak.
MultiChoice het voorheen nie daarin geslaag om deur die weerstandslyn van sy beertendens te breek nie. Die steun wat egter by 8 510c per aandeel bestaan – wat dus 'n hoër onderpunt vorm – behoort verdere stygings tot gevolg te hê wat die huidige beertendens sal beëindig.
'n Positiewe deurbreking uit die beertendens sal bokant 9 970c bevestig word en 'n hoogtepunt van 1 1 120c kan dan volg. As daar deur dié vlak gebreek word, kan dit nog 'n koopgeleentheid met 'n potensiële hoogtepunt tot 13 850c bied.
Moenie lank gaan as die aandeelprys onder 8 510c daal nie omdat dit sal beteken dat MultiChoice sy beertendens handhaaf en derhalwe moontlik kan terugsak tot die aandeel se voormalige laagtepunt van 7 225c.